Document ID: 31998D0659

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Νοεμβρίου 1998 για την τροποποίηση της απόφασης 97/87/ΕΚ όσον αφορά την υποβολή δικαιολογητικών εγγράφων χρηματοοικονομικής και τεχνικής φύσεως σε συνδυασμό με την ειδική χρηματοδοτική συνδρομή της Κοινότητας σχετικά με τα μέτρα διάγνωσης και διαχείρισης για την εξάλειψη της νόσου του αφθώδους πυρετού στην Ελλάδα [κοινοποιηθείσα υπό τον αριθμό Ε(1998) 3450] (Το κείμενο στην ελληνική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (98/659/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, για τις δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ του Συμβουλίου (2), και ιδίως το άρθρο 3 παράγραφος 3 και το άρθρο 11 παράγραφος 4,
Εκτιμώντας:
ότι η απόφαση 97/87/ΕΚ της Επιτροπής, της 15ης Ιανουαρίου 1997, όσον αφορά μία ειδική κοινοτική χρηματοδοτική συνδρομή σχετικά με τη διάγνωση και τα μέτρα διαχείρισης για την εξάλειψη της νόσου του αφθώδους πυρετού στην Ελλάδα (3), ορίζει, μεταξύ άλλων, τις απαιτήσεις σχετικά με την αγορά και την εγκατάσταση εξοπλισμού 7
ότι, για λόγους προϋπολογισμού, η χρηματοδοτική συνδρομή της Κοινότητας που προβλέπεται στην απόφαση 97/87/ΕΚ απαιτεί την υποβολή δικαιολογητικών εγγράφων 7 ότι οι απαιτήσεις σχετικά με τα εν λόγω δικαιολογητικά έγγραφα ορίζονται στην εν λόγω απόφαση 7
ότι οι ελληνικές αρχές ζήτησαν την παράταση της περιόδου για την αγορά και την εγκατάσταση του εξοπλισμού και την υποβολή των δικαιολογητικών εγγράφων 7 ότι η εν λόγω αίτηση φαίνεται αιτιολογημένη από τεχνική άποψη και μπορεί να γίνει αποδεκτή 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 97/87/ΕΚ τροποποιείται ως εξής:
1. στο άρθρο 1 παράγραφος 3, οι όροι «τις 30 Ιουνίου 1997» αντικαθίστανται από τους όρους «την 1η Νοεμβρίου 1998» 7
2. στο άρθρο 3 δεύτερο εδάφιο, οι όροι «1η Μαρτίου 1998» αντικαθίστανται από τους όρους «31η Δεκεμβρίου 1998».
Άρθρο 2
Η παρούσα απόφαση απευθύνεται στην Ελληνική Δημοκρατία.
Βρυξέλλες, 12 Νοεμβρίου 1998.

Labels: 19
5
0
6
18